Oikeusministeriölle PL 25
000230 VALTIONEUVOSTO

29.4.2005

SUOMEN ASIANAJAJALIITTO FINLANDS ADVOKATFÖRBUND
1 (3)

Lausuntopyyntönne, OM 11/41/2003, annettu 31.3.2005

ASUNTO-OSAKEYHTIÖLAIN ASUNTO-OSAKEYHTIÖLAKITYÖRYHMÄN VÄLIRAPORTTI Yleistä

Oikeusministeriön työryhmämietinnössä 2005:11 ehdotetaan asunto-osakeyhtiölakia muutettavaksi muutostöiden, perusparannuksien, uudistusten, kunnossapitovastuun sekä niihin liittyvän vastikkeen maksuvelvollisuuden osalta.

Suomen Asianajajaliitto pitää työryhmän esittämiä asunto-osakeyhtiölain muutosehdotuksia perusteltuina ja tarpeellisina.

Muutoin Suomen Asianajajaliitto esittää kunnioittavasti seuraavaa: luku. Osakkaan muutostyöt

2 § Ilmoitus muutostyöstä

Kirjallinen muutostyöilmoitus tulee päivätä ja allekirjoittaa. Yhtiön tulee säilyttää kirjallinen muutostyöilmoitus luotettavalla tavalla kuten hallituksen kokouspöytäkirjat. Muutostyöilmoitusten säilyttäminen mandollistaa sen, että hallitus, isännöitsijä tai osakkeenomistaja voi tarvittaessa myöhemmin tarkistaa miten rakenteita ja eri järjestelmiä on muutettu yhtiössä.

3 § Muutoksen kieltäminen ja ehdot

Muutostyötä suorittavan osakkeenomistajan oikeusturvan kannalta on tärkeää, että hallituksen tai, jos hallitus on valtuuttanut isännöitsijän päättämään muutostyön hyväksyttävyydestä, isännöitsijän tulee ilmoittaa päätöksensä kirjallisesti muutostyötä suorittavalle osakkeenomistajalle. Jos ilmoitus annetaan vain suullisesti, syntyy näyttöongelma ilmoituksen sisällöstä ja sen antamishetkestä. Varsinkin uuden osakkeenomistajan aseman kannalta on tärkeää, että ilmoitukset ovat tarvittaessa tarkistettavissa. Yhtiön tulee säilyttää ilmoitukset luotettavalla tavalla kuten hallituksen kokouspöytäkirjat.
Simonkatu 12 B 20	Puhelin (09) 6866 120	info@asianajajaliitto.fi
00100 Helsinki	Fahsi (09) 6866 1299	www.asianajajaliitto.fi
Simonsgatan 12 B 20	Tel. +358 9 6866 120	info@advokatforbundet.fi
00100 Helsingfors	Fax +358 9 6866 1299	www.advokatforbundet.fi

Ilmoitus tulee päivätä ja allekirjoittaa. Ilmoituksessa tulee olla myös sellaiset tiedot, joiden perusteella muutostyötä suorittava osakkeenomistaja voi arvioida hallituksen tai isännöitsijän kannan asiaan. Jos hallitus tai isännöitsijä pitää muutostyötä hyväksyttävänä, kirjallista suostumusta ei tarvitsisi enemmälti perustella. Sen sijaan, jos hallitus tai isännöitsijä kieltää muutostyön tai asettaa sen hyväksyttävyydelle ehtoja, sen tärkeämpää on muutostyötä suorittavan osakkeenomistajan kannalta, että ilmoitus annetaan kirjallisesti ja että siinä nimenomaan mainitaan ne syyt miksi muutostyö kielletään tai millä ehdoilla muutostyö olisi hyväksyttävissä. Sama koskee sellaista muutostyön kieltopäätöstä tai lisäehtojen asettamista, mikä on annettu aikaisemman suostumuksen jälkeen tai muutostyön aikana.

Se, mitä edellä on kerrottu hallituksesta tai isännöitsijästä, koskee vastaavasti sellaista osakkeenomistajaa, joka voi työryhmän ehdotuksen mukaan kieltää muutostyön.

Vastuu osakkaan muutostöistä

Työryhmä on väliraportissaan esittänyt, että vahingonkorvausvastuuta muutostyön tekemi-sen ja valvonnan osalta selvitetään myöhemmin.

Suomen Asianajajaliitto pitää tärkeänä, että asunto-osakeyhtiölaissa (AOYL) olisi säännös uuden omistajan vastuusta aikaisemman osakkaan muutostöistä. AOYL: ssa tulisi säätää siitä kuka on vastuussa silloin, kun muutostyön puute tai virhe ilmenee vasta uuden omistajan aikana. Nykyisen hovioikeuskäytännön mukaan uusi osakas on vastuussa yhtiöön nähden. Siirronsaaja ei saa parempaa oikeutta kuin hänen edeltäjänsä.

luku. Yhtiökokous

d § Yleislauseke kielletyistä yhtiökokouksen päätöksistä

Sanat "osakeryhmän omistajalle" tulisi korvata sanalla "osakkeenomistajille" sekä sanat "osakeryhmän omistajan" tulisi korvata sanalla "osakkeenomistajan", koska osakkeen-omistajan asemaan ei vaikuta se hallitseeko hän huoneistoa tai muuta tilaa yhden osakkeen tai osakeryhmän kautta. AOYL 1 §:n 2) kohdan mukaan jokainen osake yksin tai toisten osakkeiden kanssa tuottaa oikeuden hallita yhtiöjärjestyksessä määrättyä huoneistoa tai muuta osaa rakennuksesta tai sen hallinnassa olevasta kiinteistöstä.

luku. Yhtiön johto

e § Kielletyt toimenpiteet

Sanat "osakeryhmän omistajalle" tulisi korvata sanalla "osakkeenomistajille" sekä sanat "osakeryhmän omistajan" tulisi korvata sanalla "osakkeenomistajan", koska osakkeen-omistajan asemaan ei vaikuta se hallitseeko hän huoneistoa tai muuta tilaa yhden osakkeen tai osakeryhmän kautta. AOYL 1 §:n 2) kohdan mukaan jokainen osake yksin tai toisten osakkeiden kanssa tuottaa oikeuden hallita yhtiöjärjestyksessä määrättyä huoneistoa tai muuta osaa rakennuksesta tai sen hallinnassa olevasta kiinteistöstä.

luku. Kunnossapitovastuu

3 § Osakkeenomistajan ilmoitusvelvollisuus

Osakkeenomistajan kirjallinen ilmoitus vastuulleen kuuluvien kunnossapitotöiden tekemisestä tulee päivätä ja allekirjoittaa. Yhtiön tulee säilyttää osakkeenomistajan kirjallinen ilmoitus kunnossapitotöiden tekemisestä luotettavalla tavalla kuten hallituksen kokouspöytäkirjat. Kunnossapitotöitä koskevien ilmoitusten säilyttäminen mandollistaa sen, että halli-tus, isännöitsijä tai osakkeenomistaja voi tarvittaessa myöhemmin tarkistaa miten rakenteita ja eri järjestelmiä on kunnossapidetty yhtiössä.

Helsingissä 29.4.2005

SUOMEN ASIANAJAJALIITTO

pWrapPolygonVertices8;7;(0,0);(0,21594);(18671,21594);(18671,15667);(21593,15667);(21593,0);(0,0);fBehindDocument1

årvi~%~~'		Pekka Merilaufbi
Suomen Asianajaja " on puheenjohtaja,	asianajaja, laamanni asianajaja